La mulți ani, dragi Kidiboți!

Vă dorim din inima pentru 2020 multe lucruri de importanță galactică:

sănătate de titan

bucurii câți atomi sunt în Univers

multe, multe satisfacții

mult alergat în aer liber

să stați cât mai puțin în fața ecranelor și cât mai mult în fața cărților

să învățați cât mai multe lucruri prin joacă

să fiți ambițioși

să ajutați pe câți mai mulți copii (și Crocobeți) să devină mai deștepți.

Vă dorim să vă ajutați părinții și să vă ascultați profesorii. Voi sunteți stâlpii societății!

Vă dorim să vă faceți (și să vă mențineți) obiceiuri bune, să renunțați la obiceiurile mai puțin bune (citiți cartea ”Atomic Habits”, de James Clear, e foarte bună).

Vă dorim să creșteți frumoși și deștepți, fericiți și bucuroși.

Vă dorim să faceți în continuare parte din Kidibot, Mișcarea celor care vor să schimbe România prin educație prin joacă. Împreună vom face în 2020 lucruri minunate, care vor ajuta această țară să evolueze în bine, măcar în zona educației.

Vă mulțumim că existați.